FEDLAP

Az előterjesztés címe: a helyi közösségi közlekedés 2017. évi központi támogatás igényléséhez szükséges nyilatkozattételről

Előterjesztő: Habis László polgármester

Előadó: Ajkay Beáta vagyongazdálkodási ügyintéző

Tárgya: A helyi közösségi közlekedés 2017. évi központi támogatás igényléséhez szükséges nyilatkozattétel

Mellékletek:

Előterjesztés

Az előterjesztés testületi tárgyalásának időpontja: 2017. június 22.

Az előterjesztésről döntést hozó testület: Eger Megyei Jogú Város Önkormányzata Közgyűlése

A tárgyalás módja*: nyilvános ülés zárt ülés zárt ülésre javasolt*

|  |  |  |  |  |
| --- | --- | --- | --- | --- |
| Előkészítő szervezeti egység neve | Ügyintéző neve | Ügyintéző e-mail címe | Ügyintéző telefon-  száma | Iktató-szám |
| *A testületi anyag készítője* | *Ajkay Beáta*  *vagyongazdálkodási ügyintéző* | [ajkay.beata@ph.eger.hu](mailto:ajkay.beata@ph.eger.hu) | *36/521-984* | *10136-1/2017* |
| *Az előkészítésben szakmai*  *segítséget nyújtó további iroda/csoport* | *Jogi iroda*  *Dr. Hörcsik Klára*  *jogász* | [horcsik.klara@ph.eger.hu](mailto:horcsik.klara@ph.eger.hu) | *36/523-784* |  |
| *Gazdasági Iroda*  *Rékasiné Varga Beáta*  *csoportvezető* | [rekasiné.beata@ph.eger.hu](mailto:rekasiné.beata@ph.eger.hu) | *36/523-760* |  |

Meghívottak:

|  |  |
| --- | --- |
| *Név*  *(képviselt szervezet,titulus)* | *Postacím (irányítószám is)*  *E-mail/telefonszám* |
| *Rajkóné Borosi Krisztina*  *közgazdasági vezető menedzser, KMKK Zrt.* | *KMKK Középkelet-magyarországi Közlekedési Központ Zrt.*  *Egri Területi Igazgatósága*  *3300 Eger Mátyás király út 134.*  [*titkarsag@agriavolan.hu*](mailto:titkarsag@agriavolan.hu)  *36 / 521 - 114* |

Véleményező bizottság(ok):

|  |  |  |  |
| --- | --- | --- | --- |
| Bizottság neve | Ülés időpontja | Ülés helye | Napirendi pont száma a meghívó szerint |
| *Városgazdálkodási Bizottság* | *2017. 06.14.*  *09:00* | *3300 Eger, Dobó István tér 2. Városháza–Rendezvényterem* |  |
| *Városi Pénzügyi és Ügyrendi Bizottság* | *2017.06.14.*  *16:00* | *3300 Eger, Dobó István tér 2. Városháza – II. tárgyaló* |  |

Bizottsági döntési javaslat:

A Városgazdálkodási Bizottság javasolja Eger Megyei Jogú Város Önkormányzata Közgyűlésének az alábbi határozatok elfogadását:

A Városi Pénzügyi és Ügyrendi Bizottság javasolja Eger Megyei Jogú Város Önkormányzata Közgyűlésének az alábbi határozatok elfogadását:

Határozati javaslat:

1. Eger Megyei Jogú Város Önkormányzata Közgyűlése nyilatkozik, hogy Eger Megyei Jogú Város Önkormányzata a helyi személyszállítási közszolgáltatást 2017. január 1-jétől 2017. december 31-éig folyamatosan fenntartja Eger Város közigazgatási területén, melynek lebonyolítását közszolgáltatási szerződés alapján a KMKK Középkelet-magyarországi Közlekedési Központ Zrt. végzi.

Felelős: Habis László polgármester

Határidő: 2017. június 26.

1. Eger Megyei Jogú Város Önkormányzata Közgyűlése nyilatkozik, hogy a helyi közlekedés működtetéséhez (folyamatos üzemeltetéséhez és eszközfenntartási ráfordításaihoz), valamint fejlesztéséhez 2016. évre vonatkozóan – a szolgáltató 2016. évre vonatkozó éves pénzügyi beszámolójának a települési önkormányzat által történő elfogadásával összhangban, legkésőbb a pályázat benyújtásáig – Eger Megyei Jogú Város Önkormányzata a KMKK Középkelet-magyarországi Közlekedési Központ Zrt., mint Szolgáltató számára a 2/2016. (II.12.) önkormányzati rendelettel jóváhagyott 2016. évi Költségvetés Kiadások II. fejezet 46-os címszám előirányzati soráról 150 000 E Ft nettó összegű, saját forrásból származó, vissza nem térítendő önkormányzati támogatást, valamint a Szolgáltató 2016. évre vonatkozó veszteségének fedezetére a 2/2016. (II.12.) önkormányzati rendelettel jóváhagyott 2016. évi Költségvetés Kiadások II. fejezet 46. címszám előirányzati soráról az Önkormányzat Közgyűlésének 135/2017. (IV.27.) határozata alapján további 7 479 E Ft nettó összegű, saját forrásból származó, vissza nem térítendő önkormányzati támogatást, azaz összesen 157 479 E Ft nettó összegű, saját forrásból származó, vissza nem térítendő önkormányzati támogatás átadásával járult hozzá.

Felelős: Habis László polgármester

Határidő: 2017. június 26.

1. Eger Megyei Jogú Város Önkormányzata Közgyűlése nyilatkozik, hogy Eger Megyei Jogú Város Önkormányzata 2004. december 20-án Eger Megyei Jogú Város Önkormányzata Közgyűlésének 570/2004. (XII.16.) határozata alapján 8 éves határozott időtartamra pályázati eljárás nélkül a közszolgáltatással közvetlenül megbízva kötötte meg az Agria Volán Zrt-vel (jogutódja 2015. január 1. napjától: KMKK Középkelet-magyarországi Közlekedési Központ Zrt.), mint Szolgáltatóval a közszolgáltatási szerződést. A 2009. évben Eger Megyei Jogú Város Önkormányzata Közgyűlésének 658/2009. (XI.26.) határozatával az Önkormányzat és a Szolgáltató között létrejött közszolgáltatási szerződés időbeli hatályát a szerződő felek 2016. december 31. napjáig terjedő határozott időtartamra módosították, majd ezt követően a 2016. évben Eger Megyei Jogú Város Önkormányzata Közgyűlésének 435/2016. (X.27.) határozatával a közszolgáltatási szerződés időbeli hatályát a szerződő felek 2018. december 31. napjáig meghosszabbították.

Felelős: Habis László polgármester

Határidő: 2017. június 26.

A döntés végrehajtásának ideje: 2017. június 26.